

Beautiful Church of Christ

ពួកជំនុំព្រះគ្រីស្ទស្អាតស្អាត

គម្រោងជជែកដេញដោលយុវជន

ប្រធានបទ: មានមតិមួយបានលើកឡើងថា មនុស្សដែលមិនបានលឺដំណឹងល្អ ពេលគាត់ស្លាប់ទៅវិញគឺនឹងបានសង្គ្រោះដូចអ្នកបានទទួលហើយជឿដែរ។ តើក្រុមទាំងសង្ខាងយល់ស្របទេ ហេតុអ្វី?

កាលបរិច្ឆេទ: ២០ កក្តដា ២០២៤

ទីតាំង: Shalom A

ថេរវេលាក្នុងការជជែកដេញដោល: ១ ម៉ោង

កម្មវិធីជជែកដេញដោលនេះរៀបចំឡើងក្នុងគោលបំណង: ផ្ដល់នូវវេទិកាសម្ដែងមតិ របស់យុវជន Shalom A និងជាសង្វៀនវោហាសព្ទ ដើម្បីបណ្ដុះបណ្ដាល ពង្រីកចំណេះដឹងនឹងស្រាវជ្រាវពាក់ពន្ធ័ទៅនឹងព្រះបន្ទូលរបស់ព្រះជាម្ចាស់ ពង្រឹងសេចក្តីជំនឿ ការនិយាយជាសាធារណៈ ការដោះស្រាយបញ្ហា ការធ្វើការងារជាក្រុម ការច្នៃប្រឌិត ការវិភាគ សំយោគ ការប្រាស្រ័យទាក់ទង ប្រកបដោយសន្តិសហវិជ្ជមាន។  
បញ្ជាក់: ការប្រកួតជជែកដេញដោលតស៊ូមតិជាការប្រកួតគំនិត ប្រាជ្ញា និង ស្មារតីក្រុមនៅលើវេទិការ តែមិនមែនមានន័យថា ការប្រកួតយកឈ្នះ ចាញ់ដោយខាងតែបាននោះទេ ។ ទាំងក្រុមឈ្នះនិងក្រុមចាញ់សុទ្ធតែ រៀនពីបទពិសោធន៍ដែលខ្លួនបានជួប ព្រមទាំងទទួលបានការតម្រង់ទិស ឬចំណុចបំពេញបន្ថែមផ្សេងៗពីគណៈកម្មការដាក់ពិន្ទុ ។

សមាជិកដែលចូលរួមប្រកួតប្រជែងទាំងអស់ត្រូវបានបែងចែកទៅជាពីរក្រុម(ក្រុមទី ១ បដិសេធនឹងក្រុមទី២ គឺក្រុមស្រប) ហើយក្រុមនីមួយៗ មានប្រធានម្នាក់ក្នុងការដឹកនាំក្រុមដែលត្រូវបានកំណត់ដូចខាងក្រោម:

|  |  |
| --- | --- |
| ក្រុមស្រប | ក្រុមបដិសេធ |
| ១. ស៊ែម លីណា | ១. ស៊ុង |
| ២. សុខ លី | ២. វាសនា |
| ៣. ខៃ | ៣. លី ស៊ា |
| ៤. ហេង | ៤. រតនះ |

គណះកម្មាធិការដាក់ពិន្ទុត្រូវមានចាប់ពី ២ នាក់ឡើងដោយអាស្រ័យទៅនឹងស្ថានភាពជាក់ស្តែង ហើយសមាសភាពកម្មាធិការួមមាន:

១. លោកគ្រូ សុខ ណែវ

២. លោកគ្រូ សារឿប

៣. លោកគ្រូ កវី

ការវិនិច្ឆ័យទៅលើក្រុមនីមួយៗ

ក្រុមនីមួយៗនឹងត្រូវបានវិនិច្ឆ័យដោយផ្អែកលើសមត្ថភាពរបស់ពួកគេក្នុងការបង្ហាញអំណះអំណាងច្បាស់លាស់ និងគួរឱ្យទាក់ទាញអារម្មណ៍ ដោយបង្ហាញពីការយល់ច្បាស់នៃប្រធានបទតាមរយៈខ្លឹមសារដែលបានស្រាវជ្រាវយ៉ាងល្អ និងភាពដែលអាចទទួលយកបាន។ ចៅក្រមនឹងវាយតម្លៃថាតើក្រុមនីមួយៗបញ្ចេញអំណះអំណាង(ទឡឹករណ៍)របស់ពួកគេ រួមជាមួយនឹងការគិតគូរពីសម្លេង ភាពច្បាស់លាស់ ទំនុកចិត្ត និងជំនាញធ្វើបទបង្ហាញជារួមរបស់ពួកគេ។ បន្ថែមពីលើភាពខ្លាំងនៃចំណុចសំខាន់របស់ពួកគេ ក្រុមក៏នឹងត្រូវបានវាយតម្លៃលើសមត្ថភាពរបស់ពួកគេក្នុងការឆ្លើយតបទៅនឹងអំណះអំណាងប្រឆាំង និងសិល្បះក្នុងការប្រឆាំង។

មតិរបស់អ្នករៀបចំកម្មវិធី: ចំពោះការជ្រើសរើសត្រឹមត្រូវដែលបេក្ខជនត្រូវពិចារណាមុន ចូលរួមប្រកួតជជែកដេញដោលតស៊ូមតិ ៖

១. ការជ្រើសរើសក្រុមត្រូវ ៖ ចំណុចស្នូលដើម្បីសម្រេចគោលដៅគឺសាមគ្គីភាពរបស់ក្រុម ដោយជ្រើសរើសអ្នកនាំក្រុម (អ្នកសម្របសម្រួល) និងបែងចែកតួនាទីនិងភារកិច្ច សមាជិកក្រុមទៅតាមចំណេះដឹង និងទេពកោសល្យ ។ មិនមែនជាតួឯកក្នុងក្រុម តែជាក្រុមការងារដែលជួយឱ្យគ្រប់គ្នាក្លាយជាតួឯក ។

២. ការជ្រើសរើសទឡឹករណ៍ត្រូវ ៖ ប្រធានបទរបស់ក្រុមអាចជាប្រធានបទមតិស្រប ឬជាប្រធានបទមតិបដិសេធ ។ ប្រធានបទមតិស្រប ឬជាប្រធានបទមតិបដិសេធ មិនសំខាន់ នោះទេ អ្វីដែលសំខាន់ត្រូវជ្រើសរើសទឡឹករណ៍ឱ្យបានត្រឹមត្រូវទៅលើប្រធានបទដែលក្រុមទទួលបាន ។ នេះជាដំណាក់កាលស្មុកស្មាញបំផុត ដែលសមាជិកក្រុមទាំងអស់ត្រូវសម្រិតសម្រាំងខ្លឹមសារទÓករណ៍ ផ្ទៀងផ្ទាត់ពេលវេលា និងហាត់សមសាកល្បង ។

៣. ការជ្រើសរើសរបៀបបង្ហាញត្រូវ ៖ ចំណុចនេះផ្ដោតលើរបៀបនិយាយ (បច្ចេកទេសបង្ហាញប្រធានបទ) ដោយគិតពីសំឡេងនិយាយផ្តើមទៅកាន់អ្នកទស្សនា ភ្ញៀវកិត្តិយស និង គណៈកម្មការដាក់ពិន្ទុ ។ សមាជិកក្រុមទាំងអស់ត្រូវប្រាកដពីចំណុចខ្លឹមសារទាំងអស់ដែលនឹងត្រូវលើកឡើង ហើយបែងចែកគ្នាបកស្រាយ ដោយជឿជាក់ និងសមហេតុផលអមដោយអំណះអំណាងច្បាស់លាស់ ។ អំណះអំណាងនេះ មានជាគំនិត ឯកសារ និងតួលេខ (ទិន្នន័យ) ។

៤. ការឆ្លើយតបត្រូវ ៖ អារម្មណ៍ភ័យខ្លាចអាចឱ្យមនុស្សភ្លេច ភ្លេចនេះហើយអាចឱ្យមនុស្សបាត់បង់ពិន្ទុដោយងាយ ។ សមាជិកទាំងអស់មិនត្រូវតក់ស្លុតខ្លាចសំណួរពីដៃគូរ ប្រកួត ឬខ្លាចសំណួរពីគណៈកម្មការដាក់ពិន្ទុឡើយ ។ បេក្ខជនត្រូវឆ្លើយតបឱ្យចំប្រធានបទ ប្រើថេរវេលាសមល្មមតាមការកំណត់ ដោយរក្សារបៀប ឆ្លើយមិនយឺតពេក និងមិនលឿនញាប់ខ្លាំងពេក ។

ភ្នំពេញថ្ងៃ ទី ​ ខែ ឆ្នាំ ២០២៤

អនុញ្ញាតឲ្យបង្កើតកម្មវិធី ជជែកដេញដោយលោកគ្រូ សុខណែវ

ហត្ថលេខា